Varaha Purana

An Varaha Purana (Sanskrito: वराह पुराण, Varāha Purāṇa) sarong teksto sa Sanskrit na hali sa Puranas na pano nin literatura sa Hinduismo. Kabali ini sa literaturang Vaishnavismo corpus na nag-uumaw ki Narayana (Vishnu), alagad kaiba an mga kapitulong idinusay sa pag-omaw asin nakasentro ki Shiva asin Shakti (mga diosa na inaapod kaiyan na Brahmi, Vaishnavi asin Raudri).                                                                                

An tekstong iyan nag-eeksistir sa dakol na bersyon, kaiba an mayor na mga seksyon na nawara sa kasaysayan. An teksto kinakarkulo na natapos sa pag-oltanan kan ika-10 asin ika-12 na siglo, asin dagos-dagos na rinebisar pakatapos kaiyan. An natatadang mga manuskrito kan tekstong ini lataw, arog kan Linga Purana, huli ta dai kaiyan tinatapos an kahagadan na Panchalakshana (mga karakteristiko) na linalaoman sa sarong Purana. An mga iskolar naghapot kun baga iyan talagang maninigong ibilang na Purana, asin kun baga an mga nag-eeksistir na manuskritong iyan nakasentro sana sa relihiyosong manwal na nakasentro sa Vaishnava na mga kaugalean, na may seksyon na nag-oomaw ki Shiva, Shakti asin iba pang dios sa sarong sekular na paagi.

Kaiba sa Varaha Purana an mitolohiya, partikular sa inkarnasyon ni Varaha (avatar) ni Vishnu na pigsalbar an daga (Prithvi) kan panahon nin dakulang baha. Kaiba man sa teksto an mitolohiya nin mga diosa asin Shiva, asin an paliwanag dapit sa Karma asin Dharma na inapod Dharmasamhita. An sarong dakulang kabtang kan teksto idinusay sa heograpikal na edad media Mahatmya (mga giya sa turista) sa mga templo asin mga lugar sa Mathura asin Nepal asin kyuryus na kawaran nin interes sa pag-omaw ki Krishna sa seksyon na may kinaaraman sa Mathura na an klaseng iyan nanompongan sa ibang Purana.

 Toltolan